lflage/wiki-talks huggingface dataset:
Diskuto:Hispana lingvo

message: Eble neniu en Brazilo havas la hispanan kiel patrina lingvo. Ĝi estas parolata kiel la anglan aŭ la francan, kiel fremda lingvo de kelkaj homoj. Kompreneble en landlimoj estas transiro de homoj de hispanparolantaj landaj al Brazilo kaj male, sed ne estas stabla komunumo de hispanparolantoj en Brazilo.
replies: text: Laŭ la angla vikipedio,
replies: text: :Standard Spanish and Ladino may also be spoken natively by some Spanish-descended Brazilians, immigrant workers from neighbouring Spanish-speaking countries and Brazilian Sephardim respectively, who have maintained it as their home language.

text: (Norma hispana kaj Ladino estas eble ankaŭ parolata denaske de hispanidaj brazilanoj, enmigrintaj laborantoj el najbaraj hispanlingvaj landoj kaj brazilaj Sefardoj, kiuj daŭre uzas ĝin kiel hejma lingvo.)

text: --Jim Henry 14:58, 9. Aŭg 2006 (UTC)
thread_title:  Uzo de la hispana en Brazilo? 

message: Mankas al ni paĝon por lerni la hispanan uzante Esperanton . Ĉi oni konas lokon por tio aŭ povas krei ĝi (se one donas al mi spacon, mi povas redakti ion, uzante liberan gramatikon en la hispana, tradukante ĝin al Esperanto, ekzemple).
replies: text: Plej grava manko estas ke la artikolo apenaŭ diskutas la fonologion kaj gramatikon` de la hispana. --Jim Henry 14:58, 9. Aŭg 2006 (UTC)
thread_title:  Manko 

message: Hispana lingvo estas oficiala en Filipinoj
*Hispana lingvo ne estas oficiala al Filipinoj ekde 1986.
thread_title:  Filipinoj 

message: * mi aŭdis pri ortografia reformo de la hispana - kio ŝanĝiĝis? Dominik 13:49, 15. Okt 2008 (UTC)
** redaktita ortografia sekcio, kun mencio al tiu fakto --Manolo 10:03, 24. Aŭg 2009 (UTC)
* Mankas la hispana alfabeto kaj prononco de la unuopaj literoj. Narvalo 11:08, 27. Jan 2009 (UTC)
** Farita! --Manolo 16:01, 24. Aŭg 2009 (UTC)
thread_title:  Ortografio 

message: Mi prilaboras tiujn sekciojn nun. Pro iu ne atentita problemeto, mi redaktis kelkajn ŝanĝojn kiel neensalutinto. --Manolo 13:48, 24. Aŭg 2009 (UTC)
thread_title:  Pluredaktado de ortografio kaj prononco 

message: Nun videblas averto(j) pri manko de enŝablonigo de datumoj. Tamen, mi konjektas ke tio estas jam farita! Pro mia ne multa sperto pri tiaj teĥnikaj detaloj, mi ne povas ion ajn konkludi. Ĉu pli veterana vikipediisto kontrolu ĉu la ŝablona problemo malaperis, kaj se ne, donu pliajn detalojn por korekto? --Manolo 16:02, 24. Aŭg 2009 (UTC)
thread_title:  Pri ŝablonoj kaj avertoj 

message: Mi dankas pro la aldono de tre utila kaj sencohava banderolo pri kiu la kompreno pri la hispana lingvo tute ne eblus sen ĝi. Nun pere de la kapsikaro, ĉio pli klaras.--kani (diskuto) 22:07, 24 mar. 2024 (UTC)
replies: text: Mi pensas, ke la foto montriĝas aŭtomate tial, ke ĝi estas aldonita kiel page banner ĉe Vikidatumoj: . Neniu en Vikipedio elektis ĝin. Mi samopinias, ke ĝi neniel rilatas al la hispana lingvo. Arbarulo (diskuto) 20:29, 25 mar. 2024 (UTC)
replies: text: :Dankon. Ŝajne oni starigis manieron forigi tiujn stultaĵojn.--kani (diskuto) 21:01, 2 apr. 2024 (UTC)
thread_title:  Banderolo
Diskuto:Sjælland

message: "La insulo nomis laŭ la grandaj fokaroj, kiuj troviĝis sur la marbordoj de Sjælland: Foka Insulo (Sæl-land). La du vortoj foko (sæl) kaj animo (sjæl) tre similas en la dana lingvo, kaj tio devenas de la antaŭa kredo, ke foko estas animo de mortinta maristo."
Nu, mi forte pridubas, ke la vortoj akiris siajn formojn pro tiu kredo. Devas inversi, ĉu ne!
Bab 12:55, 7. Sep 2004 (UTC) (kaj mi eĉ estas dano...)

message: Se la insulo dane skribiĝas Sjælland, klare kun komenca "s", kaj prononciĝas [sjelen/sjelan], laŭ sistemo IFA , klare kun komenca "s", kial tiam oni asertis artikole ke "en Esperanto Zelando (laŭvorte 'marlando')", klare kun komenca "z"? Tio estus domaĝa elekto por la nomigo de eŭropa geografio, ĉar "Zelando" ankaŭ estas granda regiono kaj provinco de Nederlando, kaj artikolo laŭ la nuna stato nomata Selando (sen referenco pri tia esperantlingva nomo, angle baptita "Sealand", prononco [SI:lent]) nur priskribas preskaŭ sensignifan nanan memproklamitan "mikronacio"n sur eta ferdeko apud Britio. Tial bonus por Esperanto havi kaj uzi esperantlingvan nomon de la insulo, sen la esperantlingve fremda litero "æ", kaj praktikus se tiu esperantlingva nomo ne estus Zelando, sed Selando. Do, kiuj fidindaj referencoj pravigas la aserton ke Sjælland en Esperanto estus Zelando?? Ekzemple: kion pri tio skribas danaj-esperantaj vortaroj?
ThomasPusch (diskuto) 20:07, 15 mar. 2022 (UTC)
replies: text: La redaktejo de PIV diras (post diskuto inter la redakcianoj) ke "Zelando" estas arĥaismo, dum "Selando" estas la nun rekomendata formo. Bonaj nuntempaj aŭtoroj kiel Sten Johansson uzas "Selando". La Zamenhofa "Zelando" ŝuldiĝas al tio, ke li tradukis la fabelojn de Andersen el la germana. Indus ŝanĝi la titolon de tiu ĉi paĝo al "Selando". Lykke71 (diskuto) 20:48, 27 okt. 2022 (UTC)
thread_title:  Ze-/Selando
Diskuto:Ĉina ŝako

message: La artikolo perdis legindan statuson, vidu balotpaĝon. --KuboF (diskuto) 22:25, 30 Jan. 2013 (UTC)
thread_title:  Mallegindigo 

message: Artikolo jam ekzistas pri tiu ludo sub nomo Ŝogio.
Sed la problemo estos: kiun nomon doni al laartikolo? ĉu la japana? ĉu la ĉina? ĉu elekstereca nomo kiel "Ĉina Ŝako" aŭ Japana Ŝko" (sed ĉu ne eŭpocentrisma ? kial ne nomi ŝakon: "Hindeŭropa Ŝogio" ?!)
Pardonu! forgesu tion: temas pri tri ludoj malsamaj, ĉiuj indaj de la nomo ŝako, ĉar ili ĉiuj fontis el sama ĝermo: la Hinda ŝako, sed evoluis al nete malsamaj ludoj.
thread_title:  Nomo 

message: Ekde kiam ili stariĝis en decembro 2006, antaŭ 16 jaroj, la kriterioj por elstaraj artikoloj nur postulas, ke por ĉiu dubebla aserto estu menciita fonto kiu pravigas tiun aserton. Pri tio jam plurfoje rememorigis Marcos. Do: Ĉu estas iu dubebla aserto en la artikolo? ThomasPusch (diskuto) 02:41, 4 dec. 2022 (UTC)
thread_title:  Pri la ŝablono "sen fontoj"
Diskuto:Vespertoj

message: Ĉu vere en Eŭropo oni protektas tiajn bestojn? -- demandis, sen subskribo, uzanto Roberto  je 01:21, 11 sep. 2004‎ 
Jes, bonŝance jes!!
Mi anstataŭigis la ŝajnan terminon "vektoro" per "transportanto", mi ne certas pri ĝusteco (fakte, nek pri malĝusteco) de tiu termino (laŭ mi "vektoro" estas nur matematikaĵo==segmento kun direkto). Se vi certas, bonvolu re-enmeti. -- estis la respondo, same sen subskribo, de aninimulo 62.131.140.230 je 12:52, 17 nov. 2005‎

message: Ĉiuj tri estas nomoj troveblaj en PIV por la ordo havanta la sciencan nomon Chiroptera. Hodiaŭ (12.feb.2007) estas artikoloj por ĉiuj tri en Vikipedio, stato kontraŭa al bonaj enciklopediaj principoj. Se estas tri samsignifaj kapvortoj, du devus simple redirekti al la tria. Sed kiu al kiuj? Sekvante PIV-on, la elekto estas klara: tie la ĉefa artikolo aperas sub "Kiropteroj", dum "Ĥiropteroj" simple redirektas al "Kiropteroj" kaj "Vesperto" donas kiel signifon: 1. kiroptero kaj 2. vespertiliono (genro de kiropteroj). Laŭ tio mi nun unuigas la materialojn sub la kapvorto "Kiroptero" anstataŭigante tekston ĉe "Ĥiropteroj" kaj "vesperto" per redirektiloj. Kanadano (Paul Hopkins) 12. Feb 2007
Tiel restis dum 16 jaroj, ĝis diskuto en Vikipedio:Alinomendaj artikoloj ĉi-jare decidis ke la komuna teksto estonte pli bone estu sub la pli konata vorto vespertoj. Kompreneble la ago kunigi la tri praajn tekstetojn en unu teksto sendiskute daŭre konsideriĝas bona decido, kaj la komuna artikolo ankaŭ en tiuj 16 jaroj tre vastiĝis. Nur la ĉefa nomo ekde nun estos vespertoj. ThomasPusch (diskuto) 15:08, 29 nov. 2023 (UTC)
thread_title:  Ĥiropteroj, kiropteroj aŭ vespertoj
Diskuto:Pollando

message: Mi ĉiam pensis, ke mi vivas en geografia centro de Eŭ­ropo :)

message: Belegaj mapoj, gratulon! Tamen devas esti '''Pomerio''', ne ''Pomeranio''. (Montanesko)

message: :Ĉu ne estus konvene krei memstaran paĝon pri memorindaĵoj de Pollando, kie estas nun galerio de bildoj? [[Vikipediisto:Petr Tomasovsky|Petro]] 16. Jan 2006 08:24 (UTC)
Ĉu oni forviŝu galerion de 52 bildoj el la artikolo? [[Vikipediisto:Petr Tomasovsky|Petro]] 2. Apr 2006 06:16 (UTC)

message: Laŭ la principoj de Vikipedio la artikoloj devas enhavi faktojn, sed ne opiniojn kaj ne onidirojn. Do la subaj frazoj estas forigindaj, des pli ke ili nenion novan aldonas pri historio de Pollando:
"Hodiaŭ eĉ en Rusio tiu afero estas multfoje kaŝata kaj la ĉefaj institucioj ne volas atribui, ke ĝi estis genocido. Ofte oni ekskuzas komunistan reĝimon en Rusio, ke antaŭe poloj mortigis rusajn militkaptitojn post la pola-bolŝevika milito en 1920 jaro. Laŭ Memorialo (la rusa-pola institucio de la memoro pri "Katin") ĝi estas malvero pro tio, ke rusaj militkaptitoj mortis per la epidemio de gripo kaj eĉ polaj militkaptitoj estis multe pli mortemaj poste en Rusio." [[Vikipediisto:Mikaelo]]
Mi vidas, ke neniu kontraŭis pri mia antaŭa rimarko. Do mi forigis la menciitajn frazojn.
--[[Vikipediisto:Mikaelo|Kunlaboreme, Mikaelo]] 16:31, 22. Feb 2009 (UTC)

message: Esperanto ne havas dublajn literojn! Ĝi devus 'Polio' aŭ 'Polujo'. Ĉu vi pensas? Inner strength from love (diskuto) 08:40, 21 jun. 2016 (UTC)
replies: text: Polio (Pol+i+o), Polujo (Pol+uj+o), Pollando (Pol+land+o). --Dominik (diskuto) 08:57, 21 jun. 2016 (UTC)
replies: text: :Teorie vi tute pravas, sed polio-polujo signifas pole grandan blasfemaĵon, tial la poloj tiel decidis, ke estas nur Pollando.--Crosstor (diskuto) 09:38, 21 jun. 2016 (UTC)
* En PIV estas "Polio, Pollando, Polujo. Regno en C Eŭropo (Varsovio)." Marek Mazurkiewicz (diskuto) 11:28, 21 jun. 2016 (UTC)

text: Laŭ la Ekzercaro (parto de la Fundamento), paragrafo 36, vi ne pravas. En la tiea dua frazo aperas la nomo Anno, kiu montras duoblan n. Kiu do "inventis" la kvazaŭregulon, ke duoblaj literoj ne eblus? Tio estas malvera. Ili estas maloftaj, sed ne forestas. Krome la vorto "Pollando" estas kunmetaĵo kaj tial l aperas duoble. --Tlustulimu (diskuto) 16:47, 27 maj. 2021 (UTC)
thread_title: Duoblaj literoj

message: Mankas referencoj en plej granda parto de historio, kulturo kaj Esperanto. Kiam eblos, estos bone solvi almenaŭ parte tiujn mankojn.--kani (diskuto) 19:36, 27 aŭg. 2022 (UTC)
thread_title: Mankoj

message: Ne konfuziĝu! Sj1mor (diskuto) 10:37, 5 apr. 2024 (UTC)
thread_title:  "Polando"
Diskuto:Esperanto-movado en Kolombio

message: eble  meti ligojn al la nomoj (ekzemple urboj) pri kiuj jam ekzistas artikolo, kaj eblas ke legonto scivolus.

message: Ĝi estu Esperanto-movado en Kolombio pro laŭgramatikeco kaj envikipedia kohero.
Et Pardos santo
thread_title:  Kun -
Diskuto:Esperantismo kaj mono

message: La nuna artikolo estas kopio de la ligitaj artikoloj de Franca Esperantisto (1994) en Eventoj.
Eventoj permesas represon de artikolon kun indiko pri la fontoj.
Ĉu tiu rajtigo transiras pri la artikoloj el Franca Esperantisto?
thread_title: Kopi-rajtoj

message: Estis kelkaj krominformoj pri René de Saussure kiuj ne estis rekte ligataj al temo. Mi forigis ilin ĉar estas tutan artikolon pri li.
thread_title:  René de Saussure
Diskuto:Sinmortigo

message: Saluton, Montanesko. Nur pro scivolo, kiun eksterteman teksteron vi forigis? Mi ne sukcesis retrovi la diferencon.
Montanesko: Jen kion mi forigis, (ĝi estis krom la kursiva lasta frazo mia kontribuo) pro tri kialoj: 1) temas fakte pri vortfarado, ne pri sinmortigo 2) (malgraŭintence) mi skribis pli humureme-polemikeme ol vikie-serioze 3) mi volas eviti la miskomprenon, ke mi celas kritikaĉi pri la lingvaĵo de  (kun)aŭtoro(j). (Sed la lingva demando mem min ja kaptis.)
 
Ekskurseto al vortfarado
Ne nur laŭ enhavo, sed ankaŭ laŭ lingva vidpunkto oni povas disputi pri la vorto. Unuflanke estas sufiĉe klare, ke devas esti simortigo (oni ja ankaŭ diras infanmortigo, ne infanonmortigo, neniofarado, ne nenionfarado, nek vortonfarado ktp.), aliflanke el la  "pratempa" origino (kiu  probable estis , ke oni komprenis vortkunmeton tute laŭvorte kaj kunmetis sin teni je sinteno) fariĝis jam longe kutimiĝinta lingvuzo (komparu: sinteno, sindediĉo, sindeteno)!  Ĉu do la sumo de la regulrompoj diktas novan regulon de vortfarado rilate al si? Ŝajnas ke jes, sed tiukaze la onidire senescepta lingvo havus (plian) escepton. Kiu nun plene konfuziĝis, ne eskapu per sinmortigo, ne faru tiaĵon ... eblas ankaŭ memmortigo! Sed la vera problemo ne estas ĉu simortigo aŭ sinmortigo; la problemo estas, ke poste oni ne plu vivas! Ni do lernu, progresu kaj  vivo ne ĉesu! (kio estis la nepra sopiro de Miguel de UNAMUNO)
...estis interese konatiĝi kun la filozofio de Miguel de UNAMUNO, cetere mi plu preferas la vorton, ne la morton(!) memmortigo,  (t)amen.
 
PS: Bonvolu aldoni viajn vikinomojn; estas pli agrable tiel...

message: Ŝajnas al mi ke sinmortigo tro similas al senmortigo. Eble al poezio estus bona, sed al tuttaga lingvaĵo estas preferinda memmortigo.
--
Sed se mi mem mortigas ekzemple vin, ankaŭ tio estas memmortigo, char mi mem mortigas, ne iu alia, chu ne? Nu, prefere oni ne apliku logikon al la lingvo, kiel erare faris Ŝulco kaj kompanio. Same pri sin-; ĝi estas klara, kial oni plendu?
--
Mi pensis pri la sono, ne pri logiko. Se mi parolus rapide sInmortigo kaj sEnmortigo, minimume al portugallingvanoj, ambaŭ vortoj tro similas sone.
thread_title:  Sinmortigo kaj memmortigo 

thread_title:  Sinmartigo (komento) 

message: Amikoj, por kontentigi vin ĉiujn, PIV (vidu http://vortaro.net) kreis la terminon suicido, kial ne proponi ĝin kiel alternativo en la artikolo? DidCORN la 16-a de novembro 2013, 10:05 (UTC)
thread_title:  Kial ne '''suicido''' ?
Diskuto:Sanktaj lingvoj

message: "En Esperanto mem, estas elementoj de speciala liturgia parolo: la pronomon ci oni povas uzi por preĝi anstataŭ la ordinara vi."
Ĉu vere ? mi neniam legis on ajn pri tio. ĉu ne pli bone estas tia en la angla lingvo ?

message: La artikolo kaj la diskuto mem estas tro konfuzaj! Roberto
thread_title:  Tro konfuza
Diskuto:Bolivio

message: Kara @RG72, teme de via aldono pri la diplomatiaj rilatoj kun Israelo, mi volas nur diri ke mi dubas ĉu la artikolo pri la lando estas la taŭga loko por aldoni tiun novaĵon pri ŝanĝo en diplomatiaj rilatoj kun alia lando kiu eĉ ne estas najbaro. 
Pli taŭga loko estas dediĉita artikolo pri la ekstera politiko de la lando.
Ĉu vi konsentas?  Sj1mor (diskuto) 10:05, 2 nov. 2023 (UTC)
replies: text: Mi konsentas ke tio estus ideala solvo, sed mi ne havas nun tempon verki tiun ĉi artikolon kaj supozas ke ne baldaŭ ĝi aperos. Samtempe atentindas ke en artikolo pri Bolivio mankas iuj ajn informoj pri ĝia ekstera politiko, kio estas sufiĉe grava manko. Do eble pli bone io ol nenio. Se iu serioze kompletigos la artikolon, li povus uzi tiujn ĉi informojn aŭ transloki ilin al Ekstera politiko de Bolivio. Mi nur klopodas ke esperantlingvaj informoj estu laŭeble uzataj en Vikipedio, ja ili estas malmultaj, do necesas uzi ilin laŭeble plej aktive. Pro tio mi lastatempe klopodas aldoni informojn el Tutmondaj Voĉoj, Vikinovaĵoj ks. RG72 (diskuto) 10:12, 2 nov. 2023 (UTC)
thread_title:  Ekstera Politiko
Diskuto:Ĝajnismo

message: La PIV kaj la NPIV preferas la formon "ĝain(ism)o": 
replies: text: ĝaino Ano de la ĝainismo.

text: ĝainismo Hinda religio […]
La Reta Vortaro diras ke:

text: ĝajno Ano de ĝajnismo: [citaĵo el blogo  ] Rim.: Alia esperantigo: ĝaino PIV1.

text: ĝajnismo Hinda religio  […] [ĉitaĵo el tiu Vikipedia artikolo mem!] Rim.: Alia esperantigo: ĝainismo PIV1.
La originala hindustanlingva/sanskrita nomo de tiaspeca religiano estas

text: जैन jain(a) /ɟɛːn/ laŭ la hindustana, /ɟəinə/ laŭ sanskrito,
kie la unua vokalo estas monoftonga laŭ la hindustana prononco, sed diftonga laŭ la sanskrita prononco. (Vd ekz. la anglalingvan artikolon :en:Hindustani phonology) Osteologia (diskuto) 04:05, 14 nov. 2017 (UTC)
thread_title:  Ĝa'''j'''n(ism)o aŭ Ĝa'''i'''n(ism)o?
Diskuto:Rapidmanĝejo

message: gratulon por la lerta vothumuro!
Dankon por la plibonigoj. Tamen la lingvaĵo ankoraŭ ne estas perfekta. Kien oni povas meti la prezenton de la diversaj rapidmanĝejoj de la mondo?
--149.234.246.222 15:33, 24. Apr 2008 (UTC)

message: Ĉu la interligita fast food estas rapidmanĝo aŭ rapidmanĝejo? Le Un I 10:59, 14. Maj 2010 (UTC)
thread_title:  Ĉu rapidmanĝo aŭ rapidmaĝejo?
Diskuto:Evangelio laŭ Mateo

message: ĉu vi ne pensas, ke ĉiuj serĉontoj serĉos per "Evangelio laŭ ktp"
 kaj neniam pensos pri tajpi La Evangelio ktp , Do pro tiaj titolŝanĝoj ili neniam trovos!
Kial do ne ŝanĝi Artikolojn kiel "Franca lingvo" al "La franca lingvo" aŭ blanka cikonio al "La blanka Cikonio" !!

message: La bildoj bezonas titolojn. Sok Na Men Sui Lui 13:07, 5. Dec 2006 (UTC)
thread_title:  bildoj
Diskuto:Honoraj membroj de UEA

message: Saluton!
Ĉi tie estis uzata nur "Ignat BOCIORT" (sen "Florian").
Por "Ignat Florian BOCIORT" jam ekzistas samtempe du paĝoj: Ignat-Florian BOCIORT kaj Ignat Florian BOCIORT.
La kontribuantoj elektu la "ĝustan".
Antaŭdankon! Gangleri 21:56, 2. Okt 2004 (UTC)
-------------------
Temas pri la sama persono. Florian estas la dua persona nomo.
Boris Kolker
------------
Necesas ne nur enmeti la jarojn de honorigo, sed ankaŭ kontroli la jam enmetitajn. Rapida trarigardo montris almenaŭ du erarojn.
Boris Kolker
thread_title:  Ignat Bociort (solvita) 

message: Se Richard Hirsch mortis en 2012 aŭ 2013 (lia biografio mencias du diversajn datojn), kiel povas esti, ke oni nekrologis pri li en Niaj mortintoj 1939–1945, en: Esperanto septembro-oktobro 1946, paĝo 4??? (referencoj al tiu ĉi artikolo). PaulP@diskkont 06:11, 27 Maj. 2013 (UTC)
thread_title:  Richard Hirsch
Diskuto:Portovino

message: Ĉu ne Porto-a vino?
de:portwein
ja:ポートワイン
nl:Port
pl:porto (wino)
jc:Sed la urbo Porto, en esperanto, estas Porto (au Oporto), kun esperanta o-finaĵo em ambaŭ okazoj. Oni bv kontroli en vortaro la radikon "oport-", sed almenaŭ "madejro" ja estas ankaŭ vinnomo.

message: Urbo Porto estas Porto portugallingve, tiu nomo signifas haveno, O estas la definita artikolo, do, oni diras O Porto (La Haveno) portugallingve. Sed Angloj, ĉar ne komprenis tion, pensis ke O estas parto de l' nomo de urbo kaj nomis ĝin Oporto en la angla. Portugallingve la vino nomiĝas Vinho do Porto (Vino de la Haveno, laŭvorte). Mi estas portugallingvano, en mia lingvo mi ne nomas ambaŭ simple Porto, sed Cidade do Porto (Urbo de la Haveno) kaj Vinho do Porto (Vino de la Haveno), tiel mi opinias ke Oporto eblas signifi la vinon kaj Porto la urbon.
thread_title:  Porto kaj Oporto 

message: Mi ankaŭ estas el Porto, kaj mi opinias ke la esprimo vino de Porto kvankam iom longa entute taŭgas. La vino de Porto ne estas angla inventaĵo, do la argumento pri la fremdaĉa nomo 'oporto' ne validas.
thread_title: Porto kaj Oporto (parto 2)

message: Mia eldono de PIV2 ne enhavas la radikon "oport-", sed ja la radikon "portovin-". Ĉu estas kialo enkonduki alian? 84.56.9.149 21:31, 7. Maj 2005 (UTC)
thread_title: Ĉu gravas la opinio de PIV?

message: Jes, la opinio de NPIV certe gravas. Ĝi estas kolektiva verko, kaj oni atentu ĝian opinion, tamen ne rigardu ĝin kiel biblion. Ekzemple, estas granda polemiko pri la renomado de multaj bestoj kaj plantoj (kiel la fifama "kupreso" kvazaŭ anstataŭe al cipreso). Kaj evidente ankaŭ NPIV estas korektebla kaj pliboniginda. Sed ĝi certe estas pli fidinda konsultilo ol Guglo aŭ Vikipedio.
Koncerne la vinon el Porto, la formo "Oporto" jam aperis kiel sinonimo de la urbonomo "Porto" en PIV1. Ŝajne temas pri iama duoblaĵo (sufiĉe internacia) kiu arkaikiĝas. Anstataŭ doni al ĝi la specifan vinsignifon, mi proponus movi la artikolon al "Porto". Tiam oni havus du subsignifojn: "Porto" (majuskle) por la urbo, kaj "porto" (minuskle) por la vino. Komparu kun NPIV: Madejro insulas, sed "madejro" vinas (zamenhofaĵo!). Pliaj similaj vortoj: bostono, ĉevioto, valencieno, zepelino k.a. (oni same povus havi ĉestro por la fromaĝo). La homonimo kun la o-vorto responda al la verbo "porti" ĉiel ajn jam ekzistis ("portvino por ekskurso"). Porteme, jc
thread_title:  Gravas
Diskuto:Eldonejo Bero

message: Oni kunmetu la enhavon de ĉi tiu paĝo kun tiu de Bero (eldonejo).
Sed prefere oni lasu Bero por fragoj, framboj k.s. - 21 sep. 2004‎  Jorge Camacho
Ĉu Bero iam estis (unuavice) retbutiko kaj ne nur eldonejo? - 9 mar. 2006 Jorge Camacho

message: La indikita retejo estas nur arkiva versio, frostigita en 2009. Ĉu vere ne ekzistas pli viva retejo??? Thomas Pusch (diskuto) 16:45, 22 okt. 2023 (UTC)
thread_title:  Retejo
Diskuto:Orkadoj

message: Kial ĉi stranga nomo "Orkadoj"? Kia la etimo?
Kial ne sufiĉas "Orknejoj"? Bab 14:21, 22. Sep 2004 (UTC)
Denove mi demandas... Bab 19:08, 30. Sep 2004 (UTC)
Mi pensas ke Orkadoj devenas el la latina "Orcadae" (france Orcades, itale Orcadi, germane Orkaden, hispane Órcadas, portugale Órcades), do Orkadoj estas internacie komprenebla, sed se oni sekvis la opinion laŭ kio oni devas uzi la "etnan" nomon kiel bazo por Esperantigo, estu Orknio (okni ajlendz)

message: Kial kategorio "Norvegio"?? Ili ja apartenas al Skotlando, ĉu ne? Moldur 22:16, 25. Mar 2008 (UTC)
thread_title:  Norvegio?
Diskuto:Gustaf Henrik Lundquist

message: Ĉu la nomo estas ĝuste literumita? La familian nomon "HENRICLUNDQUIST" mi neniam vidis - ĉu ne estu "Gustaf Henric LUNDQUIST"? Gunnar Gällmo 15:56, 22. Sep 2004 (UTC)

message: Al mi ankaŭ estas stranga, mi nur faris korektetojn. Roberto
----
Montanesko divenas: Certe devas esti Gustaf Henrik LUNDQUIST.
thread_title:  Komento
Diskuto:Manksinsulo

message: mankso estas la lingvo de la loĝantoj de Man-insuloj. Neniu nomas la insulojn mankso eĉ nek la loĝantoj mem.
Kaj la islandanoj havas parlamenton (Althing) de 930 !
replies: text: :Tio pravas. Menciante "daŭran parlamenton" oni verŝajne volas relativigi la islandan rekordon kaj alludi pri la dumtempa perdita sendependeco. Ĉu tio estas nur harsplitado? Gangleri 13:27, 24. Sep 2004 (UTC)

text: Mi supozas, ke tio estas Esperanta ĝeneraligo de la radiko MANKS de Manx por eviti konfuzon kun "mano". Komparu kun la Esperantaj vortoj por Euskadi - Eŭskio - kaj Euskara - Eŭska. Mi ne vidas bonanjn kontraŭargumentojn al "Manks(insul)o", krom emociajn. Ĉu ni havas manksan esperantiston en nia Vikipedio? -Bab
Vi pravas, mi trovis per guglo pli ol 100-foje Manksinsulo kaj nur 1-foje Man-insulo. RK

message: Saluton. Nun estas du informkestoj en la artikolo. Sed kiumaniere ni povus nestigi ilin? - Amike Tlustulimu (diskuto) 11:18, 26 jul. 2022 (UTC)
replies: text: Prefere same ni aranĝu la tuton ĉe Gernezejo kaj Ĵerzejo, se eblas. --Tlustulimu (diskuto) 11:28, 26 jul. 2022 (UTC)
replies: text: :Mi ĵus rimarkis, ke la afero ĉe Gernezejo ne eblas same, ĉar artikolo pri la samnoma insulo eĉ ekzistas kiel aparta nome Gernezejo (insulo). --Tlustulimu (diskuto) 11:31, 26 jul. 2022 (UTC)
replies: text: :: la ŝablonojn en Manksinsulo kaj Ĵerzejo. --Tlustulimu (diskuto) 17:19, 2 aŭg. 2022 (UTC)
thread_title:  Informkestoj
Diskuto:Kliŝo

message: Kliŝo ŝajnas francismo, la E-a vorto estas "ŝablono", aŭ tiusence "gurdado"

message: Ĉu en ambaŭ sensoj? Mi vidis kliŝon en tipografia senso en Enciklopedio de Esperanto, sed en retorika senso mi neniam vidis.
La lingvaj ligiloj ankaŭ konektiĝas kun la dua senso anstataŭ la unua.  Stefangrotz (diskuto) 07:05, 16 nov. 2022 (UTC)
thread_title:  Ĉu?